Here is a page extracted from Wikipedia that may contain CSS, HTML, and a lot of unformatted text.

Title: انا عندى مشكله
Content: انا عندى مشكله 
 
  <div style="padding-right:2px;background:#ffffff;font-size:120%">

كلمات 

انا عندى مشكله

انا ليا مشكله

انا عندى مشكله انا ليا مشكله

الحب جديد عليا و حكايته مطوله

و الدنيا قصاد عنيا ف الحب مقفله

يا اللى حبيتو قبلى و صادفتكم مشاكلى

اروح لمين قولو لى

يحل المشكله .. يحل المشكله

حبيبي قبل منى كان حب و انظلم

و قضا سنين طويله ف الهجر و الندم

وانا ف طريق حياتى لقيته ف سكتى

و جيت حبيته اكتر من روحى و دنيتى

و قلت له انتا عمرى و نصيبى و قسمتى

يبص ف نور عينيا و يفتكرنى هيا

و يقول لى واحده زيك زمان ضحكت عليا

يا اللى حبيتو قبلى و صادفتكم مشاكلى

اروح لمين قولو لى

يحل المشكله ..يحل المشكله

كتير كتير حاولت اهون عذابه وارحمه

مش قادره اوصل لقلبه ولا قادره افهمه

لو اغلط مره و اضحك يخاف من ضحكتى

و ان قلت كلمه يفضل يلوع كلمتى

حتا ان بكيت يقرب و يحلل دمعتى

و بدال ما يلين شويه

يقول فيه واحده تانيه

زمان كانت بتبكى بعدين ضحكت عليا

يا اللى حبيتو قبلى و صادفتكم مشاكلى

اروح لمين قولو لى

يحل المشكله.. يحل المشكله

يا ناس قولو لحبيبى ياناس حكايته يفضها

قول له الناس قلوبهم مش زى بعضها

فيه واحده غيرى قدرت تغير قلبها

انا زمبى ايه إقاسى و أتحمل زمبها

خلوه يدينى فرصه

و انا اموت حبها

قولو له يحس بيا و يبطل ظلم فيا

و عمره مش ها يندم لو سلم قلبه ليا

يا اللى حبيتو قبلى و صادفتكم مشاكلى

اروح لمين قولو لى

يحل المشكله.. يحل المشكله

يحل المشكله.. يحل المشكله

شوف 
ليستة اغانى شاديه

اغانى شاديه
اغانى باللغه المصريه